CELEX: 22011D0084
Language: et
Date: 2011-07-01 00:00:00
Title: EMP Ühiskomitee otsus nr 84/2011, 1. juuli 2011 , millega muudetakse EMP lepingu XVIII lisa ( Töötervishoid ja tööohutus, tööõigus ning naiste ja meeste võrdne kohtlemine )

6.10.2011   
            
            
               ET
            
            
               Euroopa Liidu Teataja
            
            
               L 262/56
            
         EMP ÜHISKOMITEE OTSUS
   nr 84/2011,
   1. juuli 2011,
   millega muudetakse EMP lepingu XVIII lisa („Töötervishoid ja tööohutus, tööõigus ning naiste ja meeste võrdne kohtlemine”)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „leping”, eriti selle artiklit 98,
   ning arvestades järgmist:
   
               (1)
            
            
               Lepingu XVIII lisa on muudetud EMP Ühiskomitee 1. aprilli 2011. aasta otsusega nr 41/2011 (1).
            
         
               (2)
            
            
               Lepingusse tuleb inkorporeerida Euroopa Parlamendi ja nõukogu 7. juuli 2010. aasta direktiiv 2010/41/EL füüsilisest isikust ettevõtjatena tegutsevate meeste ja naiste võrdse kohtlemise põhimõtte kohaldamise kohta, millega tunnistatakse kehtetuks nõukogu direktiiv 86/613/EMÜ (2).
            
         
               (3)
            
            
               Direktiiviga 2010/41/EL tunnistatakse kehtetuks nõukogu direktiiv 86/613/EMÜ, (3) mis on lepingusse inkorporeeritud ja mis tuleb seetõttu alates 5. augustist 2012 lepingust välja jätta,
            
         ON VASTU VÕTNUD KÄESOLEVA OTSUSE:
   Artikkel 1
   Lepingu XVIII lisa punkti 21 (nõukogu direktiiv 86/613/EMÜ) tekst asendatakse alates 5. augustist 2012 järgmise tekstiga:
   
      „32010 L 0041: Euroopa Parlamendi ja nõukogu direktiiv 2010/41/EL, 7. juuli 2010, füüsilisest isikust ettevõtjatena tegutsevate meeste ja naiste võrdse kohtlemise põhimõtte kohaldamise kohta, millega tunnistatakse kehtetuks nõukogu direktiiv 86/613/EMÜ (ELT L 180, 15.7.2010, lk 1).”
   
   Artikkel 2
   Direktiivi 2010/41/EL islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 2. juulil 2011, tingimusel et EMP Ühiskomiteele on esitatud kõik lepingu artikli 103 lõike 1 kohased teated (4).
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 1. juuli 2011
      
         
            EMP Ühiskomitee nimel
         
         
            eesistuja
         
         Kurt JÄGER
      
   
   
      (1)  ELT L 171, 30.6.2011, lk 42.
   
      (2)  ELT L 180, 15.7.2010, lk 1.
   
      (3)  EÜT L 359, 19.12.1986, lk 56.
   
      (4)  Põhiseadusest tulenevaid nõudeid ei ole nimetatud.